b'\n_START_ARTICLE_\nMami hoitaa\n_START_SECTION_\nJuoni\n_START_PARAGRAPH_\nRaskaana oleva Rosie Jones matkustaa junassa, kun kondukt\xc3\xb6\xc3\xb6ri havaitsee tavaravaunussa h\xc3\xa4nen isosta matkalaukustaan vuotavan verta. Kuulustelussa Rosie kertoo matkalaukun sis\xc3\xa4lt\xc3\xa4v\xc3\xa4n h\xc3\xa4nen aviomiehens\xc3\xa4 ja t\xc3\xa4m\xc3\xa4n rakastajansa ruumiit paloiteltuna. Rosie tuomitaan vankeuteen._NEWLINE_43 vuotta my\xc3\xb6hemmin Wallopin pikkukyl\xc3\xa4ss\xc3\xa4 kirkkoherra Walter Goodfellow valmistelee kiireisen\xc3\xa4 saarnaansa kirkollisp\xc3\xa4ivi\xc3\xa4\xc3\xa4n varten, t\xc3\xa4ysin tiet\xc3\xa4m\xc3\xa4tt\xc3\xb6m\xc3\xa4n\xc3\xa4 perheens\xc3\xa4 sis\xc3\xa4isist\xc3\xa4 ongelmista. H\xc3\xa4nen vaimonsa Gloria on tyytym\xc3\xa4t\xc3\xb6n heid\xc3\xa4n seksiel\xc3\xa4m\xc3\xa4\xc3\xa4ns\xc3\xa4 ja alkaa salasuhteeseen amerikkalaisen golfopettajansa Lancen (Patrick Swayze) kanssa. Walterin nymfomaani 17-vuotias tyt\xc3\xa4r Holly koluaa kaikki kyl\xc3\xa4n pojat l\xc3\xa4pi ja polttaa pilve\xc3\xa4. Poika Petey on koulun h\xc3\xa4irik\xc3\xb6iden kiusanteon kohteena. Kaikki kuitenkin muuttuu kun kotiapulainen Grace (Maggie Smith) muuttaa taloon._NEWLINE_Grace alkaa havainnoida perheen ongelmia. Naapuri Brownin jatkuvasti \xc3\xb6isin haukkuva jackrusselinterrieri Clarence, joka valvottaa Gloriaa, Peteyn kiusaaminen ja Glorian ja Lancen salasuhde. Grace alkaa ratkaisemaan ongelmia omalla tavallaan. Ensiksi h\xc3\xa4n tappaa Clarencen ja sittemmin koiraansa etsiv\xc3\xa4n Brownin. Seuraavaksi Grace k\xc3\xa4y peukaloimassa Peteyn kiusaajien polkupy\xc3\xb6rien jarruja. Grace havaitsee er\xc3\xa4\xc3\xa4n\xc3\xa4 y\xc3\xb6n\xc3\xa4 Lancen videokuvaamassa huoneessaan riisuuntuvaa Hollya ja tappaa t\xc3\xa4m\xc3\xa4n silitysraudalla. Walterin tuskaillessa saarnansa valmistelussa, Grace ehdottaa h\xc3\xa4nt\xc3\xa4 lis\xc3\xa4\xc3\xa4m\xc3\xa4\xc3\xa4n huumoria omaan uskoonsa ja ett\xc3\xa4 Walter voi edelleen rakastella vaimoaan kuten Laulujen laulussa kerrotaan. Walter saa saarnansa valmiiksi ja l\xc3\xa4htee kirkollisp\xc3\xa4iville._NEWLINE_Gloria ja Holly n\xc3\xa4kev\xc3\xa4t televisiota katsoessaan uutisen, jossa kerrotaan Gracen vapautumisesta vankilasta ja h\xc3\xa4nen syytteist\xc3\xa4\xc3\xa4n. Paljastuu, ett\xc3\xa4 Grace on Rosie, Glorian \xc3\xa4iti. Gloria raivoaa \xc3\xa4idilleen ettei ongelmatilanteita muiden kanssa voi ratkaista tappamalla. Grace toteaa ett\xc3\xa4 t\xc3\xa4st\xc3\xa4 asiasta h\xc3\xa4n on ollut aina l\xc3\xa4\xc3\xa4k\xc3\xa4reiden kanssa eri mielt\xc3\xa4. Teehetken j\xc3\xa4lkeen he p\xc3\xa4\xc3\xa4tt\xc3\xa4v\xc3\xa4t, etteiv\xc3\xa4t kerro Walterille, Peteylle eiv\xc3\xa4tk\xc3\xa4 muille tapahtuneesta._NEWLINE_Kun kyl\xc3\xa4n asukas tulee valittamaan kirkon ep\xc3\xa4siisteist\xc3\xa4 kukkaistutuksista ja haluaa tulla sis\xc3\xa4lle puhumaan asiasta, Grace aikoo tappaa h\xc3\xa4net paistinpannulla. Gloria kuitenkin ehtii est\xc3\xa4\xc3\xa4 t\xc3\xa4m\xc3\xa4n, mutta naapuri saa syd\xc3\xa4nkohtauksen ja kuolee. Walter palaa takaisin kotiin ja n\xc3\xa4kee ruumiin, muttei tajua ett\xc3\xa4 t\xc3\xa4m\xc3\xa4 on kuollut. T\xc3\xa4m\xc3\xa4n j\xc3\xa4lkeen Grace l\xc3\xa4htee talosta kun katsoo, ett\xc3\xa4 kaikki perheen ongelmat on korjattu._NEWLINE_Lopussa Walter keskustelee vesihuollon ty\xc3\xb6ntekij\xc3\xb6iden Bobin ja Tedin, jotka kertovat ett\xc3\xa4 heid\xc3\xa4n talonsa takana oleva lampi pit\xc3\xa4\xc3\xa4 tyhjent\xc3\xa4\xc3\xa4 liiallisen lev\xc3\xa4n vuoksi. Gloria kutsuu miehet sis\xc3\xa4\xc3\xa4n teelle._NEWLINE_Elokuva p\xc3\xa4\xc3\xa4ttyy vedenalaiseen kohtaukseen, jossa n\xc3\xa4ytet\xc3\xa4\xc3\xa4n lampeen upotetut ruumiit, sis\xc3\xa4lt\xc3\xa4en Bobin ja Tedin.'